[{"text_idx": "#000001", "text": "Ljudmila on 76-aastane naisterahvas, keda on pikalt kimbutanud tervisemured, seda eriti jalgadega seoses. 2022 aasta su\u0308gisel, tehti talle po\u0303lveoperatsioon ja paigaldati protees. Selle ja\u0308rgselt tekkis sepsis. Ravi oli pikk ja vaevaline. 4-5 kuud pidi ta haiglas veetma. Haiglasoleku ja\u0308rgselt suunati ta Po\u0303ltsamaa o\u0303endusesse, kus veetis u\u0308he kuu. Sealt tuli tagasi koju Tartusse, sest paari pa\u0308eva pa\u0308rast oli talle planeeritud ortopeedi konsultatsioon. Selle aja jooksul vo\u0303ttis Ljudmila u\u0308hendust ka Estkeeriga, et kodust hooldust korraldama hakata. Tegime tema juurde koduku\u0308lastuse ja mo\u0303ni pa\u0308ev saime ka teenust osutada kui Ljudmila uuesti haiglasse sattus."}, {"text_idx": "#000002", "text": "Terav valu ka\u0308is jalast la\u0308bi"}, {"text_idx": "#000004", "text": "Ljudmila ra\u0308a\u0308kis juhtunust o\u0303etu\u0308trele. O\u0303etu\u0308tar arvas, et see ei saa kindlasti luumurd olla, sest muidu ei saaks ta jalale toetuda. \u201cToas ka\u0308isin rulaatoriga ja toetusin ka sellele jalale, loomulikult o\u0303rn valu oli, kuid mul on see jalg valu teinud juba va\u0308ga kaua aega.\u201d"}, {"text_idx": "#000005", "text": "Ljudmila ja\u0308tkab loo ra\u0308a\u0308kimist: \u201cPu\u0308hapa\u0308eval, 23. aprillil, tuli Estkeeri to\u0308o\u0308taja Riina ja tema u\u0308tles, et see asi ku\u0308ll o\u0303ige ei ole. Jalg oli muutunud juba siniseks. Ta ku\u0308sis minult luba, kas vo\u0303ib kiirabisse helistada ja loomulikult selle loa andsin. Kiirabi tuli ja otsustas mu ro\u0308ntgeniks kaasa vo\u0303tta. Ro\u0308ntgenis selgus, et mu sa\u0308a\u0308reluud on murdunud ja veel nihkega, seega tuli need tagasi paika saada. Kiirabiarst ku\u0308sis, mida ma nii kaua veel kodus ootasin. Naljatasin, et paranemist, sest ei mina ega ka mu o\u0303etu\u0308tar ei uskunud, et midagi vo\u0303iks halvasti olla,\u201d ra\u0308a\u0308kis Ljudmila oma la\u0308bielamisest. \u201cLoomulikult oldi ka kiirabis u\u0308llatunud, et kuidas u\u0308ldse sellist teenust mulle osutati, kuid mida sa enam teed? Asi on tehtud, neil on tasu ka\u0308es ja minu jalg katki,\u201d oli Ljudmila no\u0303utu. \u201cJa\u0308in ja\u0308lle haiglasse ja u\u0308htlasi vo\u0303eti po\u0303lvest va\u0308lja ka see ajutine protees, seega vo\u0303ib o\u0308elda, et jalaga on mul va\u0308ga halvasti. Arst u\u0308tles, et kuna ma pole ka esimeses nooruses, siis kinnikasvamine vo\u0303tab aega 3-6 kuud. Kas sellest jalast u\u0308ldse asja saab, seda ma ei teagi, \u201d on Ljudmila o\u0303nnetu. Ta nendib, et tal pole jo\u0303udu, et kellegagi protsessima hakata vo\u0303i o\u0303igust no\u0303uda. \u201cKo\u0303igil juhtub o\u0303nnetusi, aga see oli puhas lohakus, et nad tulid osutama ratastoolitransporti ilma ratastoolita. Lisaks sellele ei reageerinud, kas minuga on ikka ko\u0303ik korras. Tagantja\u0308rgi tulnuks viia hoopiski kohe EMO\u2019sse,\u201d to\u0303deb naine."}, {"text_idx": "#000006", "text": "Ljudmila veetis haiglas veel 1,5 kuud ja sai tagasi koju 29. mail. Kliinikumi sotsiaalto\u0308o\u0308taja vo\u0303ttis meiega u\u0308hendust, et klient on koju saabumas ja vajab invatransporti. Organiseerisime Ljudmilale ise transpordi. \u201cTagasi tulin juba teise invatranspordiga ja sellel ratastoolil oli olemas ka tugi, mis toetas minu kipsis sirget jalga. Ma olen igati ta\u0308nulik Riinale, kes oli ettevo\u0303tlik ja kutsus mulle abi,\u201d on Ljudmila su\u0308damest ta\u0308nulik."}]